钦定古今图书集成/明伦汇编/氏族典/第248卷 > 张信
## 钦定古今图书集成/明伦汇编/氏族典/第248卷 > 张信

“接名山藏。《勋封记》”隆平侯张信，临淮人。父兴，从高帝
渡江有功，累指挥佥事。信代父为官，累征贵州蛮有
功，升北平都司都指挥佥事。露情燕王，从战大宁，克
雄。攻真定，克大宁、郑村坝，大战破九门，取蔚，攻大同、
白沟、济南，克沧。征夹河、槁城，追大军于定，攻破西水
寨，从淝河杀败南军，克泗，杀南军于淮，遂克盱眙，入金川。洪武三十五年以都督佥事封奉天靖难推诚
宣力武臣、特进荣禄大夫，侯，禄千石，世伯，赐券与誓，
身免二死，子免一死。成祖不名之时，时呼“恩张。”永乐
二十二年加少师。洪熙元年嘉念旧人，进世侯，两俸
侯。四十一年卒，追封郧国公，予谥。孙淳嗣。十二年，福
嗣亡子。天顺二年，弟祐嗣。弘治十七年，从弟禄嗣。正
德十二年，玮嗣，坐奸淫失侯。嘉靖三十七年，弟子桐
嗣。万历三年，炳嗣。